Кечамбаран декъехь дешна ваьлчи, Орехово-Зуевн пачхьалкхан хьехархойн институте оьрсийн меттан а, литературин а факультете дешахоьттира. Институтехь тӀехдика доьшуш вара, дукха болхбора, шеен доттагӀа Розенфельд Зиновийца студентийн театран сценареш язйора. Институтан студенташ кхечу цӀарца арахоьцура шайн журнал, тематика тайп-тайпана яра: байташ, проза, юурган рецепташ, кхин дерш а. Лоьма коьрта редактор а, критикан декъах жоп луш а вара. Журналаш кар-карахула лелаш дара, студентийн юкъарацӀеношкахула. Арахецнера 8 журнал, амма царах цхьаммма ректоран цӀарах критика совъяьккхина, журнал дӀакъевлира. 1983 шарахь Лоьмас институт чекх а йоккхий Даймахка цӀавоьрзу. Журналистикин факультете сехьаваларх цуьнан гӀуллакх ца хилар, Дешаран Министерствос хьехархой институтера университеташка дехьаваккхар ца магош омра делира.